《送云南通守朱绍祖考满赴京师》
明代·程本立

城南城北作春游，父老逢人说郡侯。田野只今无外事，衣冠何地不中州。

马头红雨花都落，海子白云山欲浮。昨日新知今日别，可堪东望独凭楼。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。